PATVIRTINTA

Akmenės rajono jaunimo ir   
suaugusiųjų švietimo centro

direktoriaus 2022 m. rugpjūčio 31 d.

įsakymu Nr. V-52

**AKMENĖS RAJONO JAUNIMO IR SUAUGUSIŲJŲ ŠVIETIMO CENTRO**   
**DARBUOTOJŲ DARBO APMOKĖJIMO SISTEMOS TVARKOS APRAŠAS**

**I SKYRIUS**

**BENDROSIOS NUOSTATOS**

1. Darbo apmokėjimo sistemos tvarkos aprašas (toliau – Aprašas) reglamentuoja Akmenės rajono jaunimo ir suaugusiųjų švietimo centro (toliau – Centras) darbuotojų darbo apmokėjimo sąlygas ir dydžius, materialines pašalpas, darbuotojų pareigybių lygius ir grupes, kasmetinį veiklos vertinimą, darbo apmokėjimo sistemą.

2. Aprašas parengtas vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą 2017 m. sausio 17 d. įstatymu   
Nr. XIII-198 (toliau – Įstatymas) ir jo pakeitimais, Lietuvos Respublikos darbo kodeksu, patvirtintu Lietuvos Respublikos Vyriausybės 2017 m. birželio 21 d. nutarimu Nr. 496 (su visais pakeitimais), Mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), darbo krūvio sandaros nustatymo tvarkos aprašu, patvirtintu Lietuvos Respublikos švietimo, mokslo ir sporto ministro 2019 m. kovo   
1 d. įsakymu Nr. V-186, Mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), veiklų mokyklos bendruomenei ir Mokytojų, dirbančių pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), veiklų, susijusių su profesiniu tobulėjimu, aprašais, patvirtintais Lietuvos Respublikos švietimo, mokslo ir sporto ministro 2019 m. kovo 1 d. įsakymu Nr. V-184, Mokymo lėšų apskaičiavimo, paskirstymo ir panaudojimo tvarkos aprašu, patvirtintu Lietuvos Respublikos Vyriausybės 2018 m. liepos 11 d. nutarimu Nr. 679 ir jo pakeitimais.

3. Apraše vartojamos sąvokos atitinka Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatyme ir kituose teisės aktuose apibrėžtas sąvokas.

4. Su šiuo darbo apmokėjimo sistemos tvarkos aprašu supažindinami visi Centro darbuotojai.

**II SKYRIUS**

**DARBUOTOJŲ PAREIGYBIŲ LYGIAI IR GRUPĖS**

5. Centro darbuotojų pareigybės yra keturių lygių:

5.1. A lygio – pareigybės, kurioms būtinas ne žemesnis kaip aukštasis išsilavinimas:

5.1.1. A1 lygio – pareigybės, kurioms būtinas ne žemesnis kaip aukštasis universitetinis išsilavinimas su magistro kvalifikaciniu laipsniu ar jam prilygintu išsilavinimu;

5.1.2. A2 lygio – pareigybės, kurioms būtinas ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam prilygintu išsilavinimu arba aukštasis koleginis išsilavinimas su profesinio bakalauro kvalifikaciniu laipsniu ar jam prilygintu išsilavinimu, taip pat mokytojų pareigybė;

5.2. B lygio – pareigybės, kurioms būtinas ne žemesnis kaip aukštesnysis išsilavinimas, įgytas iki 2009 metų, ar specialusis vidurinis išsilavinimas, įgytas iki 1995 metų;

5.3. C lygio – pareigybės, kurioms būtinas ne žemesnis kaip vidurinis išsilavinimas ir (ar) įgyta profesinė kvalifikacija;

5.4. D lygio – pareigybės, kurioms netaikomi išsilavinimo ar profesinės kvalifikacijos reikalavimai.

6. Centro darbuotojų pareigybės skirstomos į grupes:

6.1. biudžetinių įstaigų vadovai ir jų pavaduotojai, kurių pareigybės priskiriamos A (A1 ir A2) lygiui, atsižvelgiant į būtiną išsilavinimą toms pareigoms eiti;

6.2. specialistai, kurių pareigybės priskiriamos A ir B lygiui, atsižvelgiant į būtiną išsilavinimą toms pareigoms eiti;

6.3. kvalifikuoti darbuotojai, kurių pareigybės priskiriamos C lygiui;

6.4. darbuotojai, kurių pareigybės priskiriamos D lygiui (toliau – darbininkai).

7. Centro direktorius tvirtina įstaigos darbuotojų pareigybių sąrašą, naudodamasis Lietuvos Respublikos ekonomikos ir inovacijų ministro patvirtintu Lietuvos profesijų klasifikatoriumi.

8. Centro direktorius tvirtina įstaigos darbuotojų pareigybių aprašymus, kuriuose turi būti nurodyta: pareigybės grupė, pavadinimas, konkretus pareigybės lygis, specialieji reikalavimai, keliami šias pareigas einančiam darbuotojui (išsilavinimas, darbo patirtis, profesinė kvalifikacija), pareigybei priskirtos funkcijos.

**III SKYRIUS**

**DARBO UŽMOKESČIO SANDARA**

9. Centro darbuotojų darbo užmokestį sudaro:

9.1. pareiginė alga (pastovioji ir kintamoji dalys arba tik pastovioji dalis, jeigu Įstatymo nustatyta tvarka kintamoji dalis nenustatyta);

9.2. priemokos;

9.3. mokėjimas už darbą poilsio ir švenčių dienomis, viršvalandinį darbą, budėjimą;

9.4. premijos.

10. Centro darbuotojams ir mokytojams priemokos už papildomą darbo krūvį, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės, ar už papildomų pareigų ar užduočių, nenustatytų pareigybės aprašyme ir suformuluotų raštu, vykdymą gali siekti iki 30 procentų pareiginės algos pastoviosios dalies dydžio;

11. Centro darbuotojams ir mokytojams už darbą poilsio ir švenčių dienomis, nakties bei viršvalandinį darbą ir esant nuokrypiams nuo normalių darbo sąlygų mokama Lietuvos Respublikos darbo kodekso nustatyta tvarka;

12. Centro darbuotojams ir mokytojams ne daugiau kaip vieną kartą per metus gali būti skiriamos premijos, atlikus vienkartines ypač svarbias įstaigos veiklai užduotis, premijos negali viršyti darbuotojui nustatytos pareiginės algos pastoviosios dalies dydžio, jos skiriamos neviršijant biudžetinei įstaigai darbo užmokesčiui skirtų lėšų.

13. Darbo apmokėjimo sistemos tvarkos aprašą tvirtina įsakymu Centro direktorius. Su Aprašu supažindinami įstaigos darbuotojai.

14. Darbo apmokėjimo sistemoje, atsižvelgiant į Įstatymo nuostatas, detalizuojami įstaigos darbuotojų pareigybių apraše esančių pareigybių pareiginės algos pastoviosios dalies nustatymo kriterijai (išsilavinimas, profesinio ir (ar) vadovaujamo darbo patirtis, veiklos sudėtingumo, darbo krūvis, atsakomybės lygis, papildomų įgūdžių ar žinių, svarbių einamoms pareigoms, turėjimas ir pan.) ir pagal kiekvieną kriterijų nustatyti konkretūs pareiginės algos pastoviosios dalies koeficientų dydžiai.

**IV SKYRIUS**

**PAREIGINĖS ALGOS PASTOVIOSIOS DALIES NUSTATYMAS**

15. Centro darbuotojų, išskyrus darbininkus, pareiginės algos pastovioji dalis nustatoma pareiginės algos koeficientais atsižvelgiant į šiuos bendrus kriterijus:

15.1. veiklos sudėtingumą;

15.2. darbo krūvį (intensyvumą neviršijant nustatyto darbo laiko);

15.3. atsakomybės lygį;

15.4. papildomų įgūdžių ar svarbių einamoms pareigoms žinių turėjimą;

15.5. savarankiškumo lygį;

15.6. darbo funkcijų įvairovę;

15.7. kitus, darbuotojo tiesioginio vadovo vertinimu, svarbius kriterijus.

16. Centro vadovų, jų pavaduotojų pareiginės algos pastovioji dalis nustatoma pagal Aprašo 1 priedą, atsižvelgiant į pareigybės lygį, vadovaujamo darbo patirtį, kuri apskaičiuojama sumuojant laikotarpius, kai buvo vadovaujama ir profesinio darbo patirtį, kuri apskaičiuojama sumuojant laikotarpius, kai buvo dirbamas analogiškas pareigybės aprašyme nustatytam tam tikros profesijos ar specialybės darbas arba vykdytos analogiškos pareigybės aprašyme nustatytoms funkcijos bei bendrus kriterijus.

17. Centro specialistų ir kvalifikuotų darbuotojų, išskyrus darbininkų, pareiginės algos pastovioji dalis nustatoma pagal Aprašo 2 priedą, atsižvelgiant į pareigybės lygį ir profesinio darbo patirtį, kuri apskaičiuojama sumuojant laikotarpius, kai buvo dirbamas analogiškas pareigybės aprašyme nustatytas tam tikros profesijos ar specialybės darbas arba vykdytos analogiškos pareigybės aprašyme nustatytos funkcijos bei bendrus kriterijus.

18. Darbininkų pareiginės algos pastovioji dalis nustatoma minimalios mėnesinės algos dydžio.

19. Pareiginės algos pastoviosios dalies koeficientas didinamas 20 procentų A1 lygio pareigybei lyginant su analogiška ar iš esmės panašia A2 lygio pareigybe.

20. Darbuotojų pareiginės algos pastoviosios dalies koeficientus pagal darbo apmokėjimo sistemoje numatytus koeficientus nustato Centro direktorius įsakymu ir informuoja bei konsultuojasi su darbo taryba.

21. Centro darbuotojo pareiginės algos pastovioji dalis sulygstama darbo sutartyje. Pareiginės algos pastoviosios dalies koeficientas gali būti didinamas iki 100 procentų nuo nustatytų šio Aprašo 1 ir 2 prieduose pareiginės algos pastoviosios dalies koeficientų leistinų jų maksimalių ribų, Įstatymo 7 straipsnio 8 dalyje nustatytu atveju – kai yra Lietuvos Respublikos Vyriausybės ar jos įgaliotos institucijos nustatytas atskirų profesijų trūkumas Lietuvos Respublikos darbo rinkoje.

22. Pareiginės algos pastoviosios dalies koeficientas nustatomas iš naujo pasikeitus vadovaujamo darbo ir (ar) profesinio darbo patirčiai ar nustačius, kad Centro struktūrinių padalinių vadovų pareiginė alga (pastovioji dalis kartu su kintamąja dalimi) viršija praėjusio ketvirčio darbuotojų 4 vidutinius pareiginių algų (pastoviųjų dalių kartu su kintamosiomis dalimis) dydžius.

**V SKYRIUS**

**MOKYTOJŲ, PAGALBOS MOKINIUI SPECIALISTŲ, DIREKTORIAUS PAVADUOTOJO UGDYMUI PAREIGINĖS ALGOS PASTOVIOSIOS DALIES IR DARBO KRŪVIO SANDAROS NUSTATYMAS**

23. Mokytojų ir pagalbos mokiniui specialistų pareiginės algos pastovioji dalis nustatoma koeficientais pagal šio Aprašo 3 priedą, atsižvelgiant į pedagoginio darbo stažą, kvalifikacinę kategoriją ir veiklos sudėtingumą. Ji gali kisti.

24. Direktoriaus pavaduotojo ugdymui pareiginės algos pastovioji dalis nustatoma koeficientais pagal šio Aprašo 1 priedą, atsižvelgiant į Centre ugdomų mokinių skaičių, pedagoginio darbo stažą ir veiklos sudėtingumą.

25. Mokytojų, pagalbos mokiniui specialistų, direktoriaus pavaduotojo ugdymui, pareiginės algos pastoviosios dalies koeficientas didinamas šio Aprašo 1 ir 3 prieduose nustatytais atvejais nurodytais dydžiais.

26. Mokytojų, pagalbos mokiniui specialistų pareiginės algos kintamoji dalis nenustatoma.

27. Mokytojų darbo krūvio sandara (Aprašo 4 priedas), pagalbos mokiniui specialistų (darbo pareigų paskirstymas pagal laiką) pateikiama šio Aprašo 3 priede.

**VI SKYRIUS**

**PAREIGINĖS ALGOS KINTAMOSIOS DALIES NUSTATYMAS**

28. Centro darbuotojams pareiginės algos kintamosios dalies nustatymas priklauso nuo praėjusių metų veiklos vertinimo pagal darbuotojui nustatytas metines užduotis, siektinus rezultatus ir jų vertinimo rodiklius, išskyrus šio Aprašo 30 punkte nurodytus atvejus.

29. Pareiginės algos kintamoji dalis, atsižvelgiant į praėjusių metų veiklos vertinimą, nustatoma vieneriems metams ir gali siekti iki 40 procentų pareiginės algos pastoviosios dalies (įskaitant ir pareiginės algos pastoviąją dalį, padidintą pagal šio Aprašo 19 punktą) ir mokama iki darbuotojo kito kasmetinio veiklos vertinimo.

30. Centro darbuotojo pareiginės algos kintamoji dalis gali būti nustatyta priėmimo į darbą metu, atsižvelgiant į darbuotojo profesinę kvalifikaciją ir jam keliamus uždavinius, tačiau ne didesnė kaip 20 procentų pareiginės algos pastoviosios dalies ir ne ilgiau kaip vieneriems metams. Konkrečius pareiginės algos kintamosios dalies dydžius pagal Centro darbo apmokėjimo sistemos tvarkos aprašą, įvertinęs Centro darbuotojų praėjusių metų veiklą, nustato įstaigos direktorius įsakymu ir informuoja bei konsultuojasi su darbo taryba.

31. Darbininkams pareiginės algos kintamoji dalis nenustatoma.

**VII SKYRIUS**

**PRIEMOKOS, DARBAS POILSIO IR ŠVENČIŲ DIENOMIS, DARBAS NAKTĮ BEI VIRŠVALANDINIS DARBAS**

32. Įstaigos darbuotojui, atsižvelgiant į atliekamų funkcijų ar užduočių sudėtingumą, mastą ir pobūdį gali būti skiriamos priemokos:

32.1. už papildomą darbo krūvį, kai yra padidėjęs darbų mastas, atliekant pareigybės aprašyme nustatytas funkcijas, neviršijant nustatytos darbo laiko trukmės;

32.2. už pavadavimą, kai raštu pavedima laikinai atlikti kito darbuotojo pareigybei nustatytas funkcijas;

32.3. už papildomų funkcijų ar užduočių, nenustatytų pareigybės aprašyme ir suformuluotų raštu, vykdymą;

32.4. už darbą, esant nukrypimų nuo normalių darbo sąlygų.

33. Šio skyriaus 32 punkto 1-3 papunkčiuose nustatytos priemokos gali siekti iki 30 procentų pareiginės algos pastoviosios dalies dydžio ir skiriamos ne ilgiau kaip iki kalendorinių metų pabaigos. Priemokų ir pareiginės algos kintamosios dalies suma negali viršyti 60 procentų nustatytos pareiginės algos pastoviosios dalies dydžio. Šio skyriaus 32 punkto 4 papunktyje nustatyta priemoka gali siekti iki 20 procentų pareiginės algos pastoviosios dalies dydžio ir gali būti skiriama iki darbo, esant nukrypimų nuo normalių darbo sąlygų, pabaigos. Priemokos dydis ir išmokėjimo galimybės priklauso nuo įstaigos darbo užmokesčiui skirtų asignavimų.

34. Už darbą poilsio arba švenčių dieną mokamas ne mažesnis kaip dvigubas darbo užmokestis arba darbuotojo pageidavimu kompensuojama darbuotojui dvi dienas pridedant prie kasmetinių atostogų ir mokant už tas dienas darbuotojui jo vidutinį darbo užmokestį.

35. Už viršvalandinį darbą ir darbą naktį mokama ne mažiau kaip pusantro darbuotojo darbo užmokesčio.

36. Priemokos įstaigos darbuotojams skiriamos Centro direktoriaus įsakymu, vadovaujantis Įstatymu ir šiuo Aprašu.

**VIII SKYRIUS**

**PREMIJŲ SKYRIMAS IR MOKĖJIMAS**

37. Centro darbuotojams gali būti skiriamos premijos, neviršijant biudžetinės įstaigos darbo užmokesčiui skirtų lėšų:

37.1. atlikus vienkartines Centro veiklai ypač svarbias užduotis;

37.2. labai gerai įvertinus Centro darbuotojo praėjusių kalendorinių metų veiklą.

37.3. įgijus teisę gauti socialinio draudimo senatvės pensiją ir darbuotojo iniciatyva nutraukus darbo sutartį.

38. Kiekvienu atveju, nurodytu 37 punkte, nurodyta premija gali būti skiriama ne daugiau kaip vieną kartą per metus. Premija negali viršyti darbuotojui nustatytos pareiginės algos pastoviosios dalies dydžio.

39. Premija negali būti skiriama Centro darbuotojui, per paskutinius 12 mėnesių padariusiam darbo pareigų pažeidimą.

**IX SKYRIUS**

**MATERIALINIŲ PAŠALPŲ MOKĖJIMAS**

40. Centro darbuotojams, kurių materialinė būklė tapo sunki dėl jų pačių ligos, artimųjų giminaičių, sutuoktinio, partnerio, sugyventinio, jo tėvų, vaikų (įvaikių), brolių (įbrolių) ir seserų (įseserių), taip pat išlaikytinių, kurių globėju ar rūpintoju įstatymu nustatyta tvarka yra paskirtas darbuotojas, ligos ar mirties, stichinės nelaimės ar turto netekimo, jeigu yra pateiktas darbuotojo rašytinis prašymas ir pateikti atitinkamą aplinkybę patvirtinantys dokumentai, gali būti skiriama iki 5 minimalių mėnesinių algų dydžio materialinė pašalpa iš Centrui skirtų lėšų.

41. Mirus Centro darbuotojui, jo šeimos nariams iš Centrui skirtų lėšų gali būti išmokama iki 5 minimalių mėnesinių algų dydžio materialinė pašalpa, jeigu pateiktas jo šeimos narių rašytinis prašymas ir mirties faktą patvirtinantys dokumentai.

42. Materialinę pašalpą įstaigos darbuotojui skiria Centro direktorius ar jo įgaliotas asmuo įsakymu iš Centrui savivaldybės biudžeto darbdavio socialinei paramai skirtų asignavimų.

**X SKYRIUS**

**DARBUOTOJŲ KASMETINĖS VEIKLOS VERTINIMAS IR SKATINIMAS**

43. Centro darbuotojų kasmetinio veiklos vertinimo tikslas – įvertinti Centro darbuotojų, išskyrus darbininkus, mokytojus ir pagalbos mokiniui specialistus, praėjusių kalendorinių metų veiklą pagal nustatytas metines užduotis, siektinus rezultatus, jų vertinimo rodiklius ir gebėjimus atlikti pareigybės aprašyme nustatytas funkcijas.

44. Metinės veiklos užduotys, susijusios su darbuotojo funkcijomis, siektini rezultatai ir jų vertinimo rodikliai darbuotojui turi būti nustatomos kiekvienais metais iki kovo 1 d.; įstaigos darbuotojui, kurio darbo įstaigoje pradžios ar perkėlimo į kitas pareigas data, ar grįžimo iš atostogų vaikui prižiūrėti data yra ne vėlesnė negu spalio 1 d., – einamaisiais metais per vieną mėnesį nuo darbo įstaigoje pradžios, perkėlimo ar grįžimo į pareigas dienos. Darbuotojui, kuris grįžo iš atostogų vaikui prižiūrėti vėliau negu spalio 1 d., metinės užduotys, siektini rezultatai ir jų vertinimo rodikliai einamiesiems metams nenustatomi. Prireikus nustatytos metinės užduotys, siektini rezultatai ir jų vertinimo rodikliai einamaisiais metais gali būti pakeisti arba papildyti, bet ne vėliau kaip iki spalio 1 dienos.

45. Metines veiklos užduotis, siektinus rezultatus ir jų vertinimo rodiklius Centro darbuotojams nustato ir kasmetinę veiklą vertina tiesioginis jų vadovas.

46. Centro darbuotojo metų veikla gali būti vertinama labai gerai, gerai, patenkinamai ir nepatenkinamai.

47. Centro darbuotojų veikla įvertinama kiekvienais metais iki kovo 1 d., jeigu darbuotojo darbo įstaigoje pradžios data buvo ne vėlesnė negu spalio 1 diena.

48. Tiesioginis darbuotojo vadovas, įvertinęs darbuotojo praėjusių kalendorinių metų veiklą:

48.1. „labai gerai“ – teikia vertinimo išvadą Centro direktoriui su siūlymu nustatyti vieneriems metams pareiginės algos kintamosios dalies dydį, ne mažesnį kaip 10 procentų pareiginės algos pastoviosios dalies, bet ne didesnį kaip 40 procentų, ir gali siūlyti skirti premiją pagal darbo apmokėjimo sistemoje nustatytą tvarką ir dydžius;

48.2. „gerai“ – teikia vertinimo išvadą Centro direktoriui su siūlymu nustatyti vieneriems metams pareiginės algos kintamosios dalies dydį, ne mažesnį kaip 5 procentai pareiginės algos pastoviosios dalies dydžio, bet ne didesnį kaip 20 procentų, pagal darbo apmokėjimo sistemoje nustatytą tvarką ir dydžius;

48.3. „patenkinamai“ – teikia vertinimo išvadą Centro direktoriui su siūlymu vienerius metus nenustatyti pareiginės algos kintamosios dalies dydžio;

48.4. „nepatenkinamai“ – teikia vertinimo išvadą Centro direktoriui su siūlymu vieneriems metams nustatyti mažesnį pareiginės algos pastoviosios dalies koeficientą, tačiau ne mažesnį, negu nurodyta Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo 1-4 prieduose tai pareigybei pagal vadovaujamo darbo patirtį ir (ar) profesinę darbo patirtį numatytas minimalus pareiginės algos pastoviosios dalies koeficientas. Su darbuotoju gali būti sudarytas rezultatų gerinimo planas, kurio vykdymas įvertinimas ne anksčiau kaip po 2 mėnesių. Rezultatų gerinimo plano vykdymo rezultatus įvertinus nepatenkinamai, su darbuotoju sudaryta darbo sutartis gali būti nutraukiama pagal Darbo kodekso 57 straipsnio 1 dalies 2 punktą.

49. Centro direktorius, gavęs iš tiesioginių vadovų darbuotojų įvertinimus, per 10 darbo dienų priima motyvuotą sprendimą pritarti ar nepritarti Centro darbuotojo tiesioginio vadovo siūlymui dėl pareiginės algos kintamosios dalies nustatymo.

50. Konkrečius pareiginės algos kintamosios dalies dydžius nustato Centro direktorius, priklausomai nuo įstaigai darbo užmokesčiui skirtų lėšų. Pareiginės algos kintamoji dalis negali būti mokama ilgiau kaip iki kito darbuotojo kasmetinio veiklos vertinimo.

51. Darbuotojas priimtus sprendimus dėl jo kasmetinio veiklos vertinimo turi teisę skųsti nustatyta darbo ginčų nagrinėjimo tvarka.

52. Jeigu dėl įstaigos darbuotojo laikinojo nedarbingumo, komandiruotės, atostogų ar kitų svarbių priežasčių praleidžiami šiame skyriuje nurodyti terminai, darbuotojo veikla įvertinama per 5 darbo dienas nuo šių priežasčių išnykimo dienos.

**X SKYRIUS**

**IŠSKAITYMAI IŠ DARBO UŽMOKESČIO**

53. Iš priskaičiuoto darbo užmokesčio išskaičiuojama:

53.1. įstatymų nustatyti mokesčiai (GPM ir VSD);

53.2. antstolių patvarkymuose nurodytos sumos. Šie išskaitymai vykdomi gavus iš antstolių patvarkymus, kurie patvirtina darbuotojo pareigą mokėti alimentus, skolą už trūkumus, žalos atlyginimą ar kitus įsiskolinimus;

53.3. profesinės sąjungos nario mokestis (taikoma darbuotojams, esantiems įstaigos profsąjungos nariais).

54. Jei darbuotojas dirba keliose darbovietėse, jis pasirenka kurioje bus (ne)taikomas neapmokestinamas pajamų dydis.

**XI SKYRIUS**

**DARBO UŽMOKESČIO MOKĖJIMAS**

55. Darbo užmokestis Centro darbuotojams mokamas du kartus per mėnesį, I dalis – ne vėliau kaip iki einamojo mėnesio 12 darbo dieną, II dalis – ne vėliau kaip kito mėnesio 5 darbo dieną. Darbuotojo rašytiniu prašymu darbo užmokestis gali būti mokamas vieną kartą – ne vėliau kaip kito mėnesio 5 darbo dieną.

56. Už dvi pirmąsias ligos darbo dienas Centro darbuotojams mokama 62,06 procentų vidutinio darbo užmokesčio dydžio ligos pašalpa.

57. Atsižvelgiant į galimus finansinių lėšų gavimo sutrikimus ne dėl Centro kaltės, darbo užmokesčio mokėjimo terminai gali būti keičiami apie tai informuojant darbuotojus.

58. Darbo užmokesčio apskaita tvarkoma naudojant „Biudžetas VS“ programą.

59. Darbo užmokestis Centro darbuotojams pervedamas į darbuotojo nurodytą banko sąskaitą.

**XII SKYRIUS**

**MOKĖJIMAS UŽ ATOSTOGAS**

60. Kasmetinės atostogos suteikiamos darbuotojams pailsėti ir atstatyti darbingumą, paliekant darbo vietą (pareigas) ir jo vidutinį darbo užmokestį (atostoginiai).

61. Darbo užmokestis už kasmetines minimalias atostogas mokamas ne vėliau kaip paskutinę darbo dieną prieš kasmetinių atostogų pradžią. Atostoginiai už atostogų dalį, viršijančią 20 darbo dienų (jeigu dirbama penkias darbo dienas per savaitę) ar keturių savaičių (jeigu darbo dienų skaičius per savaitę skaičius yra mažesnis arba mažesnis arba skirtingas) trukmę, darbuotojui mokami atostogų metu darbo užmokesčio mokėjimo tvarka ir terminais.

62. Darbuotojo atskiru rašytiniu prašymu, atostoginiai už suteiktas kasmetines atostogas mokami įprasta darbo užmokesčio mokėjimo tvarka.

63. Draudžiama darbuotojams pakeisti atostogas pinigine kompensacija, išskyrus darbo santykių pasibaigimą, kai darbuotojui sumokama kompensacija už nepanaudotas visos trukmės kasmetines atostogas ar jų dalį.

64. Jeigu darbdavys uždelsė atsiskaityti už kasmetines atostogas, laikotarpis, kurį buvo uždelsta atsiskaityti, pridedamas prie kitų kasmetinių atostogų, jeigu darbuotojas pateikė prašymą per pirmas tris darbo dienas po kasmetinių atostogų.

65. Jei darbuotojas prašo kasmetinių atostogų, kurių dar neturi sukaupęs, tuomet atostoginiai sumokami kartu su darbo užmokesčiu.

66. Jei darbuotojas pereikvojęs kasmetines atostogas išeina iš darbo, tuomet atostoginiai yra išskaičiuojami iš darbo užmokesčio.

67. Atostogų suteikimo tvarka reglamentuota Akmenės rajono jaunimo ir suaugusiųjų švietimo centro darbuotojų atostogų suteikimo ir atostogų eilės sudarymo tvarkos apraše, patvirtintame Centro direktoriaus 2022 m. liepos 14 d. įsakymu Nr. V-47 „Dėl tvarkos aprašų tvirtinimo“.

**XIII SKYRIUS**

**BAIGIAMOSIOS NUOSTATOS**

68. Ginčai dėl darbo užmokesčio sprendžiami įstatymų nustatyta tvarka.

69. Asmenys, rengiantys darbo užmokesčio apskaičiavimą skirtingoms darbuotojų kategorijoms, yra atsakingi ir už atitinkamą duomenų bazės kaupimą, reikiamų dokumentų pildymą, reikiamų ataskaitų pateikimą bei dokumentų saugojimą ir perdavimą į archyvą, vadovaujantis nustatyta dokumentų archyvavimo tvarka.

70. Centro darbuotojų darbo užmokestis, priemokos ir kiti, su darbo santykiais susiję mokėjimai, planuojami neviršijant Centrui skirtų darbo užmokesčiui asignavimų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Akmenės rajono jaunimo ir   
suaugusiųjų švietimo centro

taryboje (2022-08-30 protokoliniu   
nutarimu Nr. 1S-6)

Akmenės rajono jaunimo ir  
suaugusiųjų švietimo centro  
darbo apmokėjimo tvarkos aprašo  
1 priedas

**AKMENĖS RAJONO JAUNIMO IR SUAUGUSIŲJŲ ŠVIETIMO CENTRO VADOVŲ PAREIGINĖS ALGOS PASTOVIOSIOS DALIES KOEFICIENTAI**

(nauja redakcija nuo 2022-01-01)

(Baziniais dydžiais)

| Mokinių skaičius | Pastoviosios dalies koeficientai | | |  |
| --- | --- | --- | --- | --- |
| pedagoginio darbo stažas (metais) | | |  |
| iki 10 | nuo daugiau kaip 10 iki 15 | daugiau kaip 15 |  |
|  |
| iki 200 | 12,54 | 13 | 13,31 |  |
| 201–400 | 13,7 | 13,82 | 13,83 |  |
| 401–600 | 13,75 | 13,84 | 13,88 |  |
| 601–1 000 | 14,75 | 14,78 | 14,81 |  |
| 1 001 ir daugiau | 14,78 | 14,8 | 14,85 |  |

**AKMENĖS RAJONO JAUNIMO IR SUAUGUSIŲJŲ ŠVIETIMO CENTRO VADOVŲ PAVADUOTOJŲ PAREIGINĖS ALGOS PASTOVIOSIOS DALIES KOEFICIENTAI**

(nauja redakcija nuo 2022-01-01)

1. Centro direktoriaus pavaduotojo ugdymui pareiginės algos pastoviosios dalies koeficientai:

(Baziniais dydžiais)

|  |  |  |  |
| --- | --- | --- | --- |
| Mokinių skaičius | Pastoviosios dalies koeficientai | | |
| pedagoginio darbo stažas (metais) | | |
| iki 10 | nuo daugiau kaip 10 iki 15 | daugiau kaip 15 |
| iki 500 | 12,23 | 12,25 | 12,27 |
| 501 ir daugiau | 12,30 | 12,47 | 12,65 |

2. Centro direktoriaus pavaduotojo ugdymui pareiginės algos pastovioji dalis nustatoma atsižvelgiant įstaigoje ugdomų mokinių skaičių (rugsėjo 1 d. duomenimis), pedagoginio darbo stažą ir veiklos sudėtingumą.

3. Pareiginės algos pastoviosios dalies koeficientai dėl veiklos sudėtingumo:

3.1. didinami 5–10 procentų Centro direktoriaus pavaduotojams ugdymui, atsakingiems už mokinių, turinčių specialiųjų ugdymosi poreikių, ugdymo organizavimą, jeigu įstaigoje ugdoma (mokoma) 10 ir daugiau mokinių, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių;

3.2. didinami 5–20 procentų direktoriaus pavaduotojams ugdymui, atsakingiems už mokinių, turinčių dėl įgimtų ar įgytų sutrikimų turintiems didelių ar labai didelių specialiųjų ugdymosi poreikių, ugdymo organizavimą;

3.3. didinami 5–20 procentų direktoriaus pavaduotojams ugdymui, atsakingiems už mokinių, dėl nepalankių aplinkos veiksnių turintiems specialiųjų ugdymosi poreikių, ugdymo organizavimą;

3.4. gali būti didinami iki 20 procentų Centro vadovams pagal savininko teises ir pareigas įgyvendinančios institucijos nustatytus kriterijus;

3.5. gali būti didinami iki 20 procentų Centro direktoriaus pavaduotojams ugdymui pagal kitus Centro darbo apmokėjimo sistemos tvarkos apraše nustatytus kriterijus.

4. Jeigu Centro vadovo ar jo pavaduotojams ugdymui veikla atitinka du ir daugiau šio priedo 3 punkte nustatytų kriterijų, jo pareiginės algos pastoviosios dalies koeficientas didinamas ne daugiau kaip 25 procentais.

5. Pareiginės algos pastoviosios dalies koeficientų didinimo dėl veiklos sudėtingumo kriterijai, nurodyti šio priedo 3 punkte, atsižvelgiant į veiklos sudėtingumo mastą, detalizuojami Centro darbo apmokėjimo tvarkos apraše.

6. Centro vadovo ar jo pavaduotojų ugdymui pareiginės algos pastoviosios dalies koeficientai nustatomi atsižvelgiant į mokinių skaičių einamųjų metų rugsėjo 1 dieną.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Akmenės rajono jaunimo ir  
suaugusiųjų švietimo centro  
darbo apmokėjimo tvarkos aprašo  
2 priedas

**AKMENĖS RAJONO JAUNIMO IR SUAUGUSIŲJŲ ŠVIETIMO CENTRO SPECIALISTŲ PAREIGINĖS ALGOS PASTOVIOSIOS DALIES KOEFICIENTAI**

(nauja redakcija nuo 2022-01-01)

(Baziniais dydžiais)

|  |  |  |  |  |
| --- | --- | --- | --- | --- |
| Pareigybės lygis | Pastoviosios dalies koeficientai | | | |
| profesinio darbo patirtis (metais) | | | |
| iki 2 | nuo daugiau kaip 2 iki 5 | nuo daugiau kaip 5 iki 10 | daugiau kaip 10 |
| A lygis | 5,5–8,4 | 5,6–9,4 | 5,7–10,5 | 5,8–11,6 |
| B lygis | 5,1–8,1 | 5,2–8,2 | 5,3–8,4 | 5,4–8,9 |

**AKMENĖS RAJONO JAUNIMO IR SUAUGUSIŲJŲ ŠVIETIMO CENTRO KVALIFIKUOTŲ DARBUOTOJŲ PAREIGINĖS ALGOS PASTOVIOSIOS DALIES KOEFICIENTAI**

(nauja redakcija nuo 2022-01-01)

(Baziniais dydžiais)

|  |  |  |  |  |
| --- | --- | --- | --- | --- |
| Pareigybės lygis | Pastoviosios dalies koeficientai | | | |
| profesinio darbo patirtis (metais) | | | |
| iki 2 | nuo daugiau kaip 2 iki 5 | nuo daugiau kaip 5 iki 10 | daugiau kaip 10 |
| C lygis | 4,7–6,2 | 4,8–6,3 | 4,9–6,5 | 5–7,8 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Akmenės rajono jaunimo ir  
suaugusiųjų švietimo centro  
darbo apmokėjimo tvarkos aprašo  
3 priedas

**I SKYRIUS**

**AKMENĖS RAJONO JAUNIMO IR SUAUGUSIŲJŲ ŠVIETIMO CENTRO MOKYTOJŲ, PAGALBOS MOKINIUI SPECIALISTŲ, DIREKTORIAUS PAVADUOTOJŲ UGDYMUI, PAREIGINĖS ALGOS PASTOVIOSIOS DALIES KOEFICIENTAI IR MOKYTOJŲ, PAGALBOS MOKINIUI SPECIALISTŲ DARBO KRŪVIO SANDARA**

1. Mokytojų pareiginės algos pastoviosios dalies koeficientai:

*(nauja redakcija nuo 2022-01-01)*

(Baziniais dydžiais)

| Kvalifikacinė kategorija | Pastoviosios dalies koeficientai | | | | | | |
| --- | --- | --- | --- | --- | --- | --- | --- |
| pedagoginio darbo stažas (metais) | | | | | | |
| iki 2 | nuo daugiau kaip 2 iki 5 | nuo daugiau kaip 5 iki 10 | nuo daugiau kaip 10 iki 15 | nuo daugiau kaip 15 iki 20 | nuo daugiau kaip 20 iki 25 | daugiau kaip 25 |
| Nesuteiktos kvalifikacinės kategorijos | | | | | | | |
| Mokytojas | 7,44 | 7,47 | 7,53 | 7,67 | 7,91 | 7,94 | 7,98 |
| Suteiktos kvalifikacinės kategorijos | | | | | | | |
| Mokytojas | 7,99 | 8,01 | 8,02 | 8,06 | 8,08 | 8,11 | 8,17 |
| Vyresnysis mokytojas |  | 8,18 | 8,21 | 8,25 | 8,58 | 8,62 | 8,66 |
| Mokytojas metodininkas |  |  | 8,74 | 8,9 | 9,18 | 9,22 | 9,28 |
| Mokytojas ekspertas |  |  | 9,94 | 10,1 | 10,36 | 10,4 | 10,45 |

2. Pareiginės algos pastoviosios dalies koeficientai dėl veiklos sudėtingumo mokytojams:

2.1. didinami 1–15 procentų:

2.1.1. dirbantiems bendrojo ugdymo klasėse, kuriose ugdomi 2 ir daugiau mokinių, dėl įgimtų ar įgytų sutrikimų turinčių vidutinius specialiuosius ugdymosi poreikius, ir (arba) 1 ir daugiau mokinių, dėl įgimtų ar įgytų sutrikimų turinčių vidutinių, didelių ar labai didelių specialiųjų ugdymosi poreikių;

2.1.2. dirbantiems bendrojo ugdymo klasėse, skirtose mokiniams, dėl įgimtų ar įgytų sutrikimų turintiems didelių ar labai didelių specialiųjų ugdymosi poreikių, pagal bendrojo ugdymo ir neformaliojo švietimo programas;

2.1.3. dirbantiems bendrojo ugdymo klasėse, skirtose mokiniams, dėl nepalankių aplinkos veiksnių turintiems specialiųjų ugdymosi poreikių, pagal bendrojo ugdymo ir neformaliojo švietimo programas;

2.1.4. mokantiems mokinį, kuriam dėl ligos ar patologinės būklės skirtas mokymas namuose;

2.1.5. mokantiems vieną ir daugiau užsieniečių ar Lietuvos Respublikos piliečių, atvykusių gyventi į Lietuvos Respubliką, nemokančių valstybinės kalbos, dvejus metus nuo mokinio mokymosi pradžios Lietuvos Respublikoje pagal bendrojo ugdymo ir profesinio mokymo programas;

2.1.6. dirbantiems bendrojo ugdymo klasėse, kuriose įteisintas nuotolinis mokymas.

2.2. gali būti didinami iki 20 procentų pagal kitus Centro darbo apmokėjimo sistemos tvarkos apraše nustatytus kriterijus.

3. Pareiginės algos pastoviosios dalies koeficientai dėl veiklos sudėtingumo mokytojams didinami:

3.1. iki 15 procentų, kai veikla atitinka vieną iš 2 punkte nustatytų kriterijų;

3.2. iki 20 procentų, kai veikla atitinka 2 iš 2 punkte nustatytus kriterijų;

3.3. iki 25 procentų, kai veikla atitinka tris iš 2 punkte nustatytus kriterijus.

4. Mokytojų, dirbančių pagal bendrojo ugdymo ir neformaliojo švietimo programas, darbo laikas per savaitę yra 36 valandos (kontaktinės ir nekontaktinės).

5. Mokytojų, dirbančių pagal bendrojo ugdymo ir neformaliojo švietimo programas, darbo laiką sudaro:

5.1. kontaktinės valandos, skiriamos bendrojo ugdymo srities (dalyko), formalųjį švietimą papildančio ugdymo programoms įgyvendinti pagal ugdymo (mokymo) planuose numatytas valandas, neformaliojo švietimo programoms (išskyrus ikimokyklinio, priešmokyklinio ir formalųjį švietimą papildančio ugdymo programas) – pagal programoje numatytas valandas, ir valandos ugdomajai veiklai planuoti, pasiruošti pamokoms, mokinių mokymosi pasiekimams vertinti, vadovauti klasei (grupei);

5.2. valandos, susijusios su profesiniu tobulėjimu ir su veikla Centro bendruomenėje.

6. Kontaktinių valandų skaičius mokytojui kiekvienais mokslo metais gali keistis priklausomai nuo: klasių komplektų skaičiaus, mokinių skaičiaus klasėje, Bendruosiuose ugdymo planuose dalykui nustatytų valandų skaičiaus.

7. Veiklų, susijusių su profesiniu tobulėjimu, ir veiklų Centro bendruomenėje aprašus tvirtina Lietuvos Respublikos švietimo, mokslo ir sporto ministras, atsižvelgdamas į socialinių partnerių ir pedagogų rengimo centrų pasiūlymus.

8. Mokytojo, dirbančio pagal bendrojo ugdymo, profesinio mokymo ir neformaliojo švietimo programas (išskyrus ikimokyklinio ir priešmokyklinio ugdymo programas), valandų skaičius per mokslo metus:

|  |  |  |  |
| --- | --- | --- | --- |
| Pareigybė | Kontaktinės valandos ir valandos ugdomajai veiklai planuoti, pasiruošti pamokoms, mokinių mokymosi pasiekimams vertinti, vadovauti klasei (grupei) | Valandos, susijusios su profesiniu tobulėjimu ir veikla mokyklos bendruomenėje | Iš viso |
| Mokytojas (pedagoginis darbo stažas iki 2 metų) Mokytojas  Vyresnysis mokytojas  Mokytojas metodininkas  Mokytojas ekspertas  (pedagoginis darbo stažas nuo 2 metų) | 1 010–1 410 | 102–502 | 1 512 |

9. Mokytojo darbo krūvio sandara, įvertinus įstaigos poreikius bei finansines galimybes ir siejant su mokytojų darbo krūvio sandaros nustatymo kriterijais, kiekvienais mokslo metais gali keistis.

**II SKYRIUS**

**SPECIALIŲJŲ PEDAGOGŲ, LOGOPEDŲ IR KARJEROS SPECIALISTŲ PAREIGINIŲ ALGŲ PASTOVIOSIOS DALIES KOEFICIENTAI IR DARBO KRŪVIO SANDARA**

10. Šiame skyriuje nurodytų darbuotojų pareiginės algos pastoviosios dalies koeficientai:

|  |  |  |  |  |  |  |  |
| --- | --- | --- | --- | --- | --- | --- | --- |
|  | (Baziniais dydžiais) | | | | | | |
| Kvalifikacinė  kategorija | Pastoviosios dalies koeficientai | | | | | | |
| pedagoginio darbo stažas (metais) | | | | | | |
| iki 2 | nuo daugiau kaip 2 iki 5 | nuo daugiau kaip 5 iki 10 | nuo daugiau kaip 10 iki 15 | nuo daugiau kaip 15 iki 20 | nuo daugiau kaip 20 iki 25 | daugiau kaip 25 |
| Nesuteiktos kvalifikacinės kategorijos | | | | | | | |
| Specialusis pedagogas, logopedas, surdopedagogas, tiflopedagogas, judesio korekcijos specialistas | 7,44 | 7,47 | 7,53 | 7,67 | 7,91 | 7,94 | 7,98 |
| Suteiktos kvalifikacinės kategorijos | | | | | | | |
| Specialusis pedagogas, logopedas, surdopedagogas, tiflopedagogas | 7,99 | 8,01 | 8,02 | 8,06 | 8,08 | 8,11 | 8,17 |
| Vyresnysis specialusis pedagogas, vyresnysis logopedas, vyresnysis surdopedagogas, vyresnysis tiflopedagogas |  | 8,18 | 8,21 | 8,25 | 8,58 | 8,62 | 8,66 |
| Specialusis pedagogas metodininkas, logopedas metodininkas, surdopedagogas metodininkas, tiflopedagogas metodininkas |  |  | 8,74 | 8,9 | 9,18 | 9,22 | 9,28 |
| Specialusis pedagogas ekspertas, logopedas ekspertas, surdopedagogas ekspertas, tiflopedagogas ekspertas |  |  | 9,94 | 10,01 | 10,36 | 10,4 | 10,45 |

11. Pareiginės algos pastoviosios dalies koeficientai dėl veiklos sudėtingumo specialiesiems pedagogams, logopedams ir karjeros specialistams:

11.1. didinami 1–15 procentų dirbantiems Centre, kitose rajono bendrojo ugdymo mokyklose (karjeros specialistai), vykdantiems neformaliojo švietimo programas, išskyrus nurodytas šio priedo 11.2.1 ir 11.2.2 papunkčiuose, su vienu ir daugiau mokinių, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių;

11.2. didinami 5–20 procentų:

11.2.1. dirbantiems Centro socialinių įgūdžių ugdymo klasėse, kitose rajono bendrojo ugdymo mokyklose (karjeros specialistai), skirtose mokiniams, dėl įgimtų ar įgytų sutrikimų turintiems didelių ar labai didelių specialiųjų ugdymosi poreikių;

11.2.2. dirbantiems Centro klasėse, kitose rajono bendrojo ugdymo mokyklose (karjeros specialistai), skirtose mokiniams, dėl nepalankių aplinkos veiksnių turintiems specialiųjų ugdymosi poreikių;

11.2.3. teikiantiems specialiąją pedagoginę pagalbą mokiniams, kuriems dėl ligos ar patologinės būklės skirtas mokymas namuose;

11.3. didinami 15–25 procentais, kai jie teikia specialiąją pedagoginę pagalbą kitose bendrojo ugdymo mokyklose (karjeros specialistai), esančiose kitose gyvenamosiose vietovėse negu jų darbovietė;

11.4. gali būti didinami iki 20 procentų pagal kitus Centro darbo apmokėjimo sistemos tvarkos apraše nustatytus kriterijus.

12. Jeigu specialiojo pedagogo, logopedo ir karjeros specialisto veikla atitinka du ir daugiau šio priedo 11 punkte nustatytų kriterijų, jų pareiginės algos pastoviosios dalies koeficientas didinamas ne daugiau kaip 25 procentais. Pareiginės algos pastoviosios dalies koeficientų didinimo dėl veiklos sudėtingumo kriterijai, nurodyti šio priedo 11 punkte, atsižvelgiant į veiklos sudėtingumo mastą, detalizuojami Centro darbo apmokėjimo sistemos tvarkos apraše.

13. Darbo laikas per savaitę:

13.1. Specialiojopedagogo, logopedo, dirbančio Centre, darbo laikas per savaitę – 30 valandų, iš jų 18 valandų skiriama tiesioginiam darbui su mokiniais (mokinių specialiesiems ugdymosi poreikiams įvertinti, specialiosioms pratyboms vesti), 12 valandų – netiesioginiam darbui su mokiniais (veikloms planuoti ir joms pasirengti, dokumentams rengti, bendradarbiauti su mokytojais, kitais ugdymo procese dalyvaujančiais asmenimis, mokinių tėvais (globėjais, rūpintojais) ugdymo ir (ar) švietimo pagalbos klausimais ir kita).

13.2. Karjeros specialistų, dirbančių mokyklose, – 36 valandos. Ne daugiau kaip 60 procentų šių darbuotojų darbo laiko skiriama tiesioginiam darbui su mokiniais, teikiant ugdymo karjerai, profesinio informavimo ir profesinio konsultavimo paslaugas, o kita darbo laiko dalis skiriama netiesioginiam darbui su mokiniais (veikloms planuoti ir joms pasirengti, dokumentams rengti, bendradarbiauti su mokytojais, mokinių tėvais (globėjais, rūpintojais), kitais asmenimis ugdymo karjerai, profesinio informavimo ir profesinio konsultavimo klausimais ir kita).

**III SKYRIUS**

**SOCIALINIŲ PEDAGOGŲ PAREIGINIŲ ALGŲ PASTOVIOSIOS DALIES KOEFICIENTAI IR DARBO KRŪVIO SANDARA**

14. Šiame skyriuje nurodytų darbuotojų pareiginės algos pastoviosios dalies koeficientai:

|  |  |  |  |  |  |  |  |
| --- | --- | --- | --- | --- | --- | --- | --- |
|  | (Baziniais dydžiais) | | | | | | |
| Kvalifikacinė  kategorija | Pastoviosios dalies koeficientai | | | | | | |
| pedagoginio darbo stažas (metais) | | | | | | |
| iki 2 | nuo daugiau kaip 2 iki 5 | nuo daugiau kaip 5 iki 10 | nuo daugiau kaip 10 iki 15 | nuo daugiau kaip 15 iki 20 | nuo daugiau kaip 20 iki 25 | daugiau kaip 25 |

|  |  |  |  |  |  |  |  |
| --- | --- | --- | --- | --- | --- | --- | --- |
| Nesuteiktos kvalifikacinės kategorijos | | | | | | | |
| Psichologo asistentas, specialusis pedagogas, logopedas, surdopedagogas, tiflopedagogas, socialinis pedagogas | 7,44 | 7,47 | 7,53 | 7,67 | 7,91 | 7,94 | 7,98 |
| Suteiktos kvalifikacinės kategorijos | | | | | | | |
| Specialusis pedagogas, logopedas, surdopedagogas, tiflopedagogas, socialinis pedagogas, ketvirtos kategorijos psichologas | 7,99 | 8,01 | 8,02 | 8,06 | 8,08 | 8,11 | 8,17 |
| Vyresnysis specialusis pedagogas, vyresnysis logopedas, vyresnysis surdopedagogas, vyresnysis tiflopedagogas, vyresnysis socialinis pedagogas, trečios kategorijos psichologas |  | 8,18 | 8,21 | 8,25 | 8,58 | 8,62 | 8,66 |
| Specialusis pedagogas metodininkas, logopedas metodininkas, surdopedagogas metodininkas, tiflopedagogas metodininkas, socialinis pedagogas metodininkas, antros kategorijos psichologas |  |  | 8,74 | 8,9 | 9,18 | 9,22 | 9,28 |
| Specialusis pedagogas ekspertas, logopedas ekspertas, surdopedagogas ekspertas, tiflopedagogas ekspertas, socialinis pedagogas ekspertas,  pirmos kategorijos psichologas |  |  | 9,24 | 9,39 | 9,63 | 9,67 | 10,45 |

15. Pareiginės algos pastoviosios dalies koeficientai dėl veiklos sudėtingumo:

15.1. socialiniams pedagogams:

15.1.1. didinami 1–15 procentų dirbantiems Centre, vykdantiems neformaliojo švietimo programas, išskyrus nurodytas šio priedo 15.1.2.1 ir 15.1.2.2 papunkčiuose, su vienu ir daugiau mokinių, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių;

15.1.2. didinami 5–20 procentų dirbantiems:

15.1.2.1. dirbantiems socialinių įgūdžių ugdymo klasėse, dėl įgimtų ar įgytų sutrikimų turintiems didelių ar labai didelių specialiųjų ugdymosi poreikių;

15.1.2.2. klasėse, skirtose mokiniams, dėl nepalankių aplinkos veiksnių turintiems specialiųjų ugdymosi poreikių;

15.2. gali būti didinami iki 20 procentų šiame skyriuje nurodytiems darbuotojams pagal kitus Centro darbo apmokėjimo sistemos tvarkos apraše nustatytus kriterijus.

16. Jeigu šiame skyriuje nurodytų darbuotojų veikla atitinka du ir daugiau šio priedo 15 punkte nustatytų kriterijų, jų pareiginės algos pastoviosios dalies koeficientas didinamas ne daugiau kaip 25 procentais. Pareiginės algos pastoviosios dalies koeficientų didinimo dėl veiklos sudėtingumo kriterijai, nurodyti šio priedo 15 punkte, atsižvelgiant į veiklos sudėtingumo mastą, detalizuojami Centro darbo apmokėjimo sistemos tvarkos apraše.

17. Socialinių pedagogų, dirbančių Centre, darbo laikas per savaitę yra 36 valandos. Ne daugiau kaip 60 procentų šių darbuotojų darbo laiko skiriama tiesioginiam darbui su švietimo pagalbos gavėjais (mokinių švietimo pagalbos ir (arba) specialiesiems ugdymosi poreikiams įvertinti, konsultuoti švietimo pagalbos gavėjus (mokinius, jų tėvus (globėjus, rūpintojus), taip pat Lietuvos Respublikos švietimo įstatymo 231 straipsnio 4 dalyje nustatytais atvejais – mokytojus ir kitus švietimo įstaigos darbuotojus), vesti jiems užsiėmimus), o kita jų darbo laiko dalis skiriama netiesioginiam darbui su švietimo pagalbos gavėjais (veikloms planuoti ir joms pasirengti, dokumentams rengti, bendradarbiauti su mokytojais, mokinių tėvais (globėjais, rūpintojais), kitais asmenimis ugdymo ir (arba) švietimo pagalbos klausimais ir kita).

Akmenės rajono jaunimo ir  
suaugusiųjų švietimo centro  
darbo apmokėjimo tvarkos aprašo  
4 priedas

**AKMENĖS RAJONO JAUNIMO IR SUAUGUSIŲJŲ ŠVIETIMO CENTRO**

**MOKYTOJO(S) ..................................** **DARBO KRŪVIO SANDARA**

***20\_\_–20\_\_ m. m.***

|  |  |  |  |  |  |  |  |
| --- | --- | --- | --- | --- | --- | --- | --- |
| **Etato dalis** | **Kontaktinių valandų**  **skaičius per** | | **Nekon-takti-nių val.** | **Kita ugdomoji veikla:** | | | **Iš viso per metus** |
| **savaitę** | **metus** |  | **Val.** | **Veiklos** | |  |
|  |  |  |  |  |  |  |  |
|  |  |
|  |  |
|  |  |

Direktorė Ramutė Bužinskienė

Susipažinau

(Mokytojo vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_